kalixlouiis/myanmar-wikipedia-corpus huggingface dataset:
1985 ခုနှစ်တွင်မူပိုင်ခွင့် https://web.archive.org/web/20200110170137/http://www.roger-steinmann.com/images/288_Aw_1985,_2nd_rank_at_Schweizerischer_Erfindermesse.JPGhttps://patentimages.storage.googleapis.com/be/ab/bd/d392c8f66e2787/WO1985001491A1.pdf ၁၉၈၃ ခုနှစ်တွင် Steinmann သည်ဂျာနယ်ရုပ်မြင်သံကြား၌ပြသထားသော 'Alles oder Nichts' တွင်ပါဝင်ယှဉ်ပြိုင်သူ ၇၃ ယောက်ကိုကျော်နိုင်ခဲ့ပြီး ၁၅ မီလီယံအထိစံချိန်တင်ရုပ်မြင်သံကြားကြည့်ပရိသတ်နှင့်ကျော်ဖြတ်နိုင်ခဲ့သည်။
http://www.roger-steinmann.com/images/710_German_TV_Quizshow_ARD_Alles_oder_Nichts_with_a_live_audience_of_15_mio_1983,_Aug._02._Roger_prevailed_over_73_candidates_and_won_DM_10_000._.jpghttps://en.wikipedia.org/wiki/Wayback_Machine http://www.roger-steinmann.com/images/710_1983-08-06_TV_QUIZSHOW,_Blick.JPG[အတည်ပြုရန်ပျက်ကွက်ခြင်း] ၁၉၈၄ - Steinmann သည်သူ၏တီထွင်မှုကိုရောင်းချရန်အတွက် Rotsch AG, https://zh.chregister.ch/cr-portal/auszug/auszug.xhtml?uid=CHE-100.163.720&amt=ZH&loeschung=20030528 ကုမ္ပဏီကိုတည်ထောင်ခဲ့သည်။
ထိုအချိန်ကသူသည်အသက် ၂၂ နှစ်ရှိပြီးဆွစ်ဇာလန်၌ထိုကဲ့သို့သောအဖွဲ့၏အငယ်ဆုံးသမ္မတဖြစ်လာခဲ့သည်။
သူသည်ထိုပစ္စည်းကို ၁၉၉၆ ခုနှစ်တွင်ရောင်းခဲ့သည်။
၁၉၉၅: Steinmann သည်ရုပ်ရှင်ထုတ်လုပ်ရန် SUNSET International AG ကိုအစုရှယ်ယာကုမ္ပဏီတစ်ခုကိုတည်ထောင်ခဲ့သည်။
ရုပ်ရှင်ပညာ (ရွေးချယ်မှု)https://www.zefix.ch/en/search/entity/list/firm/1189225?name=SUNSET%20INTERNATIONAL%20AG&searchType=exact ရုပ်ရှင် နောက်ထပ်အချက်အလက်များ: နှစ်၊ ခေါင်းစဉ်… ပြဇာတ်ရုံ (ရွေးချယ်မှု) Beschti Referenze ('Buchhalter Noetzli', 'Bookkeeper Noetzli', 1982), ဒါရိုက်တာနှင့်ထုတ်လုပ်ခဲ့သည် Achtung-Fertig- Los! (1985), ရေးသားနှင့်ထုတ်လုပ် [10] [11] Schelmereie (1988), ညွှန်ကြားခဲ့သည် [12] ထုတ်လုပ်ဇာတ်ညွှန်းများ (ရွေးချယ်မှု) Krebs! (1978) http://roger-steinmann.com/images/710_1979-06-12_KREBS!,_Einezwaenzgi-2.JPG,_Einezwaenzgi-2.JPG Serendipity (၁၉၉၁)၊ James Valentine နှင့်တွဲဖက်ရေးသားခဲ့သည် Bum and the Kid (၁၉၉၂)၊ Robert Scott Steindorff နှင့်တွဲဖက်ရေးသားခဲ့သည်၊ Steindorff မှပုံပြင် http://www.roger-steinmann.com/images/710_D_1992-12-03_BUM_AND_THE_KID,_WGA.JPG ကျွန်ုပ်ဘဝ၏ချစ်ခြင်းမေတ္တာ (၁၉၉၃)၊ ဒွန် Mankiewicz နှင့်တွဲဖက်ရေးသားခဲ့သည်၊ Steinmann / Mario Gmür၏ပုံပြင် http://www.roger-steinmann.com/filmography.html Rodney Heeringa၊ Markus Imthurn နှင့် Sidonia Held (ဖွံ့ဖြိုးတိုးတက်မှုတွင်) နှင့်ပါ ၀ င်သော The PartyKillers (1995/2014)၊http://www.roger-steinmann.com/images/710_D_1995-04-30_PARTYKILLERS,_Heeringa-1.jpghttp://www.roger-steinmann.com/images/710_D_1995-04-30_PARTYKILLERS,_Heeringa-2.jpghttp://www.roger-steinmann.com/images/710_D_2014-09-10_PARTYKILLERS,_LOI_Mike_Angelo.jpg Ladies First (၂၀၁၅) (ဖွံ့ဖြိုးတိုးတက်မှု) http://www.roger-steinmann.com/images/710_D_2015-08-05_PHONY,_US_Copyright.JPGhttps://en.wikipedia.org/wiki/Wayback_Machinehttps://en.wikipedia.org/wiki/Wayback_Machinehttps://en.wikipedia.org/wiki/Wayback_Machine ကိုးကားချက်များ။
ဘေးဘလော့စ်မြို့ အား ဒေသအတွင်းတွင် ဂျေဘေးမြို့ ဟု ခေါ်ကြပြီး ထရီပိုလီကောင်တီ အတွင်းတွင် ဂျေးဘလက် ဟု ခေါ်ကြကာ လက်ဘနွန်နိုင်ငံ မောင့်လက်ဘနွန်ပြည်နယ် အတွင်းရှိ အကြီးဆုံးမြို့ ဖြစ်သည်။
ထိုမြို့တွင် ဘီစီ ၈,၈၀၀ နှင့် ၇,၀၀၀ ကြားကပင် စတင်၍ လူများ နေထိုင်ကြသည်ဟု ယုံကြည်ကြပြီး ဘီစီ ၅,၀၀၀ ခုနှစ်ကတည်းက ယခုတိုင် လူတို့ နေထိုင်ကြသဖြင့် ကမ္ဘာပေါ်တွင် ယနေ့တိုင် လူတို့နေထိုင်ကြသော ရှေးအကျဆုံး နေရာများတွင် တစ်ခု အပါအဝင်ဖြစ်သည်။
ယူနက်စကို မှ ကမ္ဘာ့အမွေအနှစ်နေရာ အဖြစ် သတ်မှတ်ထားသည်။
ဆာ အယ်လ်တန် ဟားကျူလိစ် ဂျွန် () (မွေးဖွား : ၂၅-မတ်-၁၉၄၇) သည် အင်္ဂလိပ်လူမျိုး အဆိုတော်၊ တေးရေးသူ၊ စန္ဒယားတီးသူနှင့် တေးဖွဲ့ပညာရှင်တစ်ဦးဖြစ်သည်။
၁၉၆၇မှစ၍ တေးရေးဆရာ ဘားနီ တောင်ပင်(Bernie Taupin)နှင့် ပူးတွဲလုပ်ကိုင်ခဲ့ကာ အခွေ (၃၀)ကျော်အထိ ပူးပေါင်းဆောင်ရွက်ခဲ့ဖူးသည်။
တေးအခွေပေါင်း သန်း(၃၀၀)ကျော် ရောင်းချခဲ့ရသဖြင့် တေးသီချင်း/အခွေ ရောင်းအားအကောင်းဆုံးအနုပညာရှင်များအနက် တစ်ဦးလည်းဖြစ်သည်။
ယူကေသီချင်းဇယား၌ ထိပ်တန်းသီချင်း(၄၀) နှင့် ဘီလ်ဘော့ဒ်ဇယား ရေပန်းစားသီချင်း(၁၀၀)၌ အကြိမ်(၅၀)ကျော်ပါဝင်ခဲ့ပြီး ယူကေတွင် အဆင့်(၁) ခုနှစ်ကြိမ်၊ ယူအက်စ်တွင် အဆင့်(၁) ကိုးကြိမ်ရရှိခဲ့သည်။
ယူအက်စ်တွင် ၎င်း၏ အခွေအဆင့်(၁)ရရှိခြင်းသည် ခုနှစ်ကြိမ်ဆက်တိုက် ရရှိခဲ့၏။
၎င်းရေးသားသော ဂုဏ်ပြုသီချင်း လေထဲက ဖယောင်းတိုင် (Candle in the Wind 1997) သည် ၁၉၉၇ ခုနှစ်ကဖြစ်၍ ဝေလမင်းသမီး ဒိုင်ယာနာ ကိုဂုဏ်ပြုသောအားဖြင့် ပြန်လည်ရေးသားခဲ့သော သီချင်းလည်းဖြစ်သည်။
ကမ္ဘာအနှံ့ (၃၃)သန်းကျော် ရောင်းချခဲ့ရ၍ ယူကေ၊ ယူအက်စ် သီချင်းဇယားများ၏ သမိုင်းတွင် ရောင်းအားအကောင်းဆုံး သီချင်းတစ်ပုဒ်ဖြစ်၏။
See also: Guinness World Records, 2009 Edition, pages 14, 15 & 169 တေးသီချင်းအခွေများကို ထုတ်လုပ်ခဲ့ပြီး ရုပ်ရှင်များတွင်လည်း အခါအားလျှော်စွာ ပါဝင်သရုပ်ဆောင်ခဲ့သည်။
ဝေါ့တ်ဖ(ဒ်) ဘောလုံးအသင်း (Watford F.C.) ကို ၁၉၇၆ မှ ၁၉၈၇ထိလည်းကောင်း ၁၉၉၇မှ ၂၀၀၂ထိလည်းကောင်း ပိုင်ဆိုင်ခဲ့သည်။
ထိုဘောလုံးကလပ်၏ တစ်သက်တာ ဂုဏ်ထူးဆောင် ပုဂ္ဂိုလ်လည်းဖြစ်၏။
လန်ဒန်နယ်မြေကြီး၏ ပင်းနားမြို့၌ ကြီးပြင်းခဲ့၍ ဂျွန်သည် ငယ်စဉ်၌ပင် စန္ဒယားတီးခြင်းကို လေ့လာသင်ကြားခဲ့သည်။
၁၉၆၂တွင် အာအန်ဘီဂီတအဖွဲ့ (Bluesology) ကိုဖွဲ့စည်း ထိုအဖွဲ့၌ ၁၉၆၇ထိ တီးခတ်ခဲ့သည်။
ထိုနှစ်၌ပင် ၎င်း၏ သက်တမ်းအကြာရှည်ဆုံး ဂီတမိတ်ဆွေ တောင်ပင် (Taupin) ကိုတွေ့ဆုံခဲ့သည်။
နှစ်ဦးစလုံးသည် သီချင်းရေးဆရာအလိုရှိသည်ဆိုသော ကြေညာများကို လျှောက်ထားခဲ့ကြပြီးနောက် ဆုံတွေ့ခဲ့ကြသည်။
အဆိုတော် လူးလူ (Lulu) အပါအဝင် အဆိုတော်များစွာအတွက် သီချင်းများရေးပေးခဲ့၍ ဂျွန်သည် the Hollies နှင့် the Scaffold တို့အပါအဝင် အနုပညာရှင်များအတွက်လည်း အချိန်ပိုင်းဂီတတီခတ်သူအဖြစ် လုပ်ကိုင်ခဲ့သည်။
၁၉၆၉တွင် ၎င်း၏ ပထမဆုံးအခွေ ဟာလာဟင်းလင်းကောင်းကင် (Empty Sky) ကို ဖြန်ချိခဲ့သည်။
ပထမဆုံးနာမည်ကြီးသီချင်း မင်းရဲ့သီချင်း (Your Song) သီချင်းသည် ဂျွန်၏ ဒုတိယအခွေမှဖြစ်ကာ ထိုအခွေ၏ အမည်မှာ Elton John ဟုပေးထား၏။
ထိုအခွေသည် ယူကေ၊ ယူအက်စ်တွင် ထိပ်ဆုံး(၁၀)ခွေစာရင်းသို့ ရောက်ရှိခဲ့သည်။
ဂီတအသားပေးရုပ်ရှင် (musical film)များနှင့် ပြဇာတ်များတွင်လည်း အောင်မြင်မှုရရှိခဲ့ကာ ကေသရာဇာခြင်္သေ့မင်း (The Lion King) ရုပ်ရှင်နှင့် ယင်းအမည်ဖြင့်ဂီတပြဇာတ်အတွက် တေးသီချင်းသီဖွဲ့ခဲ့သည်။
အေးဒါ အော်ပရာပြဇာတ် (Aida)၊ Billy Elliot ဂီတပြဇာတ် တို့ကိုလည်း ဂီတ၊ သီချင်းများ စပ်ဆိုပေးခဲ့သည်။
ဂျွန်သည် ဂရမ်မီဆု ငါးကြိမ်၊ ဘရစ်ဆုငါးကြိမ်၊ အကယ်ဒမီဆု နှစ်ကြိမ်၊ ရွှေကမ္ဘာလုံးဆု နှစ်ကြိမ်၊ တိုနီဆု၊ ဒစ်စနီဂန္ထဝင်ဆု၊ ကနေဒီဌာနဂုဏ်ပြုဆု တစ်ခုစီကို ရရှိခဲ့သည်။
၂၀၀၄၌ ရိုးလင်းစတုန်း မဂ္ဂဇင်းက ရော့ခ်အန်ရိုးလ်ခေတ်၏ ဩဇာညောင်းသော ဂီတပညာရှင် (၁၀၀)၌ (၄၉)အဆင့်သတ်မှတ်ခဲ့သည်။
၂၀၁၃ ဘီလ်ဘော့ဒ်က ဘီလ်ဘော့ဒ် လူကြိုက်များအဆိုတော်(၁၀၀)၌ အအောင်မြင်ဆုံး အမျိုးသားတစ်ကိုယ်တော်အဆိုတော်အဖြစ် အဆင့်သတ်မှတ်ခဲ့ပြီး ဘီတဲလ်စ်အဖွဲ့နှင့် မက်ဒေါနာ ပြီးလျှင် အဆင့် (၃)ဖြစ်သည်။
ရော့ခ်အန်ရိုးလ်ဂုဏ်ပြုချီးမြှောက်မှု (Rock and Roll Hall of Fame)ကို ၁၉၉၄တွင်လည်းကောင်း သီချင်းရေးဖွဲ့သူဂုဏ်ပြုချီးမြှောက်မှု (Songwriters Hall of Fame) ကို ၁၉၉၂တွင်လည်းကောင်း အသီးသီးရရှိခဲ့၏။
ဗြိတိသျှ တေးရေးဆရာ၊ တေးဖွဲ့သူ၊ စာရေးဆရာများ အကယ်ဒမီအဖွဲ့၏ အဖွဲ့ဝင်လည်းဖြစ်သည်။
ဒုတိယမြောက် အဲလိဇဘတ်ဘုရင်မ၏ သူကောင်းပြုခြင်းကို ဂီတနယ်ပယ်ကြိုးပမ်းအားထုတ်မှု၊ အလှူအတန်းပြုလုပ်မှုများမှ ၁၉၉၈၌ ရရှိခဲ့သည်။
ဂျွန်သည် ၁၉၉၇ခုနှစ် ဝေလမင်းသမီး ဒိုင်ယာနာ၏ ဈာပနအခမ်းအနားအား ဝက်စ်မင်စတာဘုရားရှိခိုးကျောင်းတော်ကြီး (Westminster Abbey) တွင်ပြုလုပ်ရာ၌လည်းကောင်း ၂၀၀၂ နန်းတော်ပါတီပွဲအခမ်းအနား၊ ၂၀၁၂ ဘက်ကင်ဟမ်နန်းတော်အပြင်ဘက် ဘုရင်မကြီး၏ စိန်ရတုဂီတဖျော်ဖြေပွဲ၌လည်းကောင်း စသည့်တော်ဝင်အခမ်းအနားများတွင် ဖျော်ဖြေတင်ဆက်ခဲ့သည်။
၁၉၈၀နှစ်များမှစတင်ကာ အေ့ဒ်စ်ရောဂါ (AIDS) တိုက်ဖျက်ရေးတွင် ပါဝင်လုပ်ကိုင်ခဲ့သည်။
၁၉၉၂တွင် အယ်လ်တန်ဂျွန် အေ့ဒ်စ် ဖောင်ဒေးရှင်း ကိုတည်ထောင်၍ တစ်နှစ်အကြာတွင် ၎င်း၏နှစ်စဉ် အကယ်ဒမီဆုပါတီပွဲများ ကိုစတင်ဧည့်ခံပြီး ထိုပွဲများသည် ဟောလိဝုဒ်ရုပ်ရှင်လုပ်ငန်းတွင်ကျင်းပသော အထင်းရှားဆုံးသောအော်စကာပွဲများထဲက တစ်ခုလည်းဖြစ်သည်။
၎င်းအဖွဲ့စတင်ချိန်မှစ၍ ပေါင်သန်း(၃၀၀)ကျော်ထိ ရန်ပုံငွေများမြှင့်တင်နိုင်ခဲ့သည်။
လိင်တူ/ကွဲစိတ်ဝင်စားသူ (bisexual) တစ်ဦးအဖြစ်၁၉၇၆တွင် ကြေညာခဲ့ပြီး ၁၉၈၈မှစတင်ကာ ဂေးတစ်ဦး (လိင်တူခုံမင်သူ) အဖြစ်ပေါ်ပေါ်တင်တင်ဖြစ်လာခဲ့သည်။
David Furnishနှင့် ၂၀၀၅ ဒီဇင်ဘာတွင် လိင်တူ အတူနေအဖော်(civil partnership)ဖြစ်ခဲ့ကာ ၂၀၁၄၌ အင်္ဂလန်၊ ဝေလတို့တွင် လိင်တူလက်ထပ်ခြင်းကို တရားဝင်ခွင့်ပြုပြီးနောက် ထိုသူနှင့် လက်ထပ်ခဲ့သည်။
ဂျွန်ကို ပြင်သစ်၏ အမြင့်ဆုံး ပြည်သူ/သားဆု Legion d'honneurကို ၂၀၁၉တွင် ချီးမြင့်ခဲ့ကာ ပြင်သစ်သမ္မတ အီမန်နျူရယ် မက်ခရွန်က ၎င်းကို သံစဉ်ဂုရုကြီး (melodic genius)ဟုခေါ်၍ LGBT အဖွဲ့အစည်းအတွက် ၎င်း၏ဆောင်ရွက်ချက်များကို ချီးကျူးခဲ့သည်။
၂၀၁၈တွင် သုံးနှစ်မျှကြာမည့် နှုတ်ဆက်ဂီတခရီးစဉ် (farewell tour)ကို စတင်လုပ်ဆောင်ခဲ့သည်။
ထွက်ရှိပြီးသော တေးအယ်လ်ဘမ်များ စတူဒီယို အခွေများ Empty Sky (1969) Elton John (1970) Tumbleweed Connection (1970) Madman Across the Water (1971) Honky Château (1972) Don't Shoot Me I'm Only the Piano Player (1973) Goodbye Yellow Brick Road (1973) Caribou]] (1974) Captain Fantastic and the Brown Dirt Cowboy (1975) [Rock of the Westies (1975) Blue Moves (1976) A Single Man (1978) Victim of Love (1979) 21 at 33 (1980) The Fox (1981) Jump Up! (1982) Too Low for Zero (1983) Breaking Hearts (1984) Ice on Fire (1985) Leather Jackets]' (1986) Reg Strikes Back (1988) Sleeping with the Past (1989) The One (1992) Made in England (1995) The Big Picture (1997) Songs from the West Coast (2001) Peachtree Road (2004) The Captain & the Kid (2006) The Diving Board (2013) Wonderful Crazy Night (2016) Regimental Sgt. Zippo (2021) ပူးတွဲခွေများ Live in Australia with the Melbourne Symphony Orchestra (1986) Duets (1993) The Union Leon Russell နှင့်အတူ (2010) Good Morning to the Night Pnau နှင့်အတူ (2012) ဇာတ်ဝင်တေးများ Friends (1971) The Lion King]] (1994) Aida (1998) Elton John and Tim Rice's Aida (1999) The Muse (1999) The Road to El Dorado (2000) Billy Elliot (2005) Lestat (2005) Gnomeo & Juliet]' (2011) Rocketman (2019) The Lion King (2019) မှတ်စု ကိုးကား ကဏ္ဍ:အင်္ဂလိပ် အမျိုးသား အဆိုတော်များ ကဏ္ဍ:အင်္ဂလိပ် အဆိုတော်များ။
အဲရစ် ပက်ထရစ် ကလဲ့ပ်တန် () (မွေးဖွား : ၁၉၄၅-မတ်လ-၃၀) သည် အင်္ဂလိပ် ရော့ခ်ဂီတ နှင့် ဘလူးစ်ဂီတ ဂစ်တာတီးခတ်သူ၊ အဆိုတော်၊ သီချင်းရေးသူ တစ်ဦးဖြစ်၏။
ရော့ခ်အန်ရိုးလ်ဂုဏ်ပြုချီးမြှောက်မှု (Rock and Roll Hall of Fame) သုံးကြိမ်ချီးမြင့်ခံရသည့် တစ်ဦးတည်းသောပုဂ္ဂိုလ်လည်းဖြစ်သည်။
ပထမအကြိမ်သည် တစ်ကိုယ်တော်အဆိုတော်အနေဖြင့်ဖြစ်၍ ဒုတိယအကြိမ်မှာ the Yardbirds တီးဝိုင်းအဖွဲ့ဝင်အဖြစ်၊ နောက်ဆုံးအကြိမ်မှာ Cream တီးဝိုင်းဖြင့် ဖြစ်လေသည်။
သမိုင်းတွင် အရေးပါဆုံးနှင့် လွှမ်းမိုးမှုအရှိဆုံး ဂစ်တာသမားတစ်ဦးအဖြစ် ကလဲ့ပ်တန်ကို ရည်ညွှန်းဖော်ပြကြသည်။
ကလဲ့ပ်တန် အား ရိုးလင်းစတုန်းမဂ္ဂဇင်းက ထိပ်တန်းဂစ်တာသမား(၁၀၀) တွင် ဒုတိယမြောက်အဆင့် ၊ ဂစ်ဆန်(Gibson) က ထိပ်တန်းဂစ်တာသမား(၅၀)တွင် အဆင့်(၄) အဖြစ်သတ်မှတ်ဖော်ပြခဲ့ကြသည်။
၂၀၀၉တွင် တိုမ်းစ်မဂ္ဂဇင်းက အကောင်းဆုံးအီလက်ထရစ်ဂစ်တာသမား(၁၀) တွင် အဆင့်(၅)ဟုလည်းဖော်ပြခဲ့သည်။
၁၉၆၀နှစ်များ အလယ်လောက်တွင် ကလဲ့ပ်တန် သည် the Yardbirds တီးဝိုင်းမှထွက် John Mayall & the Bluesbreakers တီးဝိုင်းနှင့်အတူ တီးခတ်ခဲ့သည်။
Mayall မှထွက်ပြီးလျှင်ပြီးခြင်း power trio Cream ဝိုင်းကို ဒရမ်သမား ဂျင်းဂျား ဘေးကာ (Ginger Baker)၊ ဘေ့စ်ဂစ်တာသမား ဂျက် ဘရုစ် (Jack Bruce ) တို့နှင့်အတူ တည်ထောင်ပြီး အများလက်ခံယုံကြည်နိုင်လောက်သော ဘလူးစ်ဂီတကို လက်တန်းတီးခတ်ခြင်း ဘလူးစ်အခြေခံ ဆိုက်ကယ်ဒက်လစ်ပေါ့ပ်ကို ဟန်ပါပါတီးခတ်နိုင်ခြင်းတို့ ပြုခဲ့သည်။
Cream တီးဝိုင်းကွဲပြီးနောက် ဘလူးစ်ရော့ခ် အဖွဲ့ Blind Faith ကို ဘေးကာ၊ စတိဗ် ဝင်းဝုဒ်၊ ရစ်ခ် ဂရက်ချ် တို့နှင့် ထောင်သည်။
ကလဲ့ပ်တန်၏ တစ်ကိုယ်တော် အဆိုသမားဘဝကို ၁၉၇၀နှစ်များ၌ စတင်ခဲ့၍ ၎င်း၏လက်ရာများသည် J. J. Cale ၏ မဲလိုးဟန်၊ ဘော့မာလေ (Bob Marley) ၏ ရက်ဂေးဟန်များ ပါဝင်သည်။
မာလေ၏ ရဲကို သေနတ်နဲ့ပစ်ခဲ့တယ် (I Shot the Sheriff) သီချင်းကို ပြန်လည်ဆို၍ ၎င်းပုံစံသည် ရက်ဂေးဂီတကို ဈေးကွက်၌ တွင်ကျယ်စေရန် အထောက်အကူဖြစ်စေခဲ့၏။
၎င်းသီဆိုမှုများအနက်က လေလာ (Layla)ကို Derek and the Dominos အဖွဲ့နှင့် အသံသွင်း၍ ရောဘတ် ဂျွန်ဆန်၏ လမ်းဆုံ (Crossroads)သီချင်းကို Cream တီးဝိုင်းနှင့် ပြန်လည်သီဆို အသံသွင်းခဲ့သည်။
သားဖြစ်သူ Conor ၁၉၉၁ ၌ သေဆုံးပြီးနောက် ကလဲ့ပ်တန်၏ ပူဆွေးသောကကို ကောင်းကင်ဘုံမှမျက်ရည်စက်များ (Tears in Heaven) သီချင်းတွင် ဖော်ပြထားခဲ့သည်။
၎င်း၏ Unplugged အခွေတွင် ပါဝင်ခဲ့၏။
ကလဲ့ပ်တန်သည် ဂရမ်မီဆု နှင့် ဘရစ်ဆု (၁၈)ဆုရရှိသူဖြစ်ကာ ဂီတလောကကို ထင်ရှားထူးချွန်စွာ အကျိုးပြုခဲ့သည်။
၂၀၀၄ တွင် ဂီတလုပ်ဆောင်မှုများအတွက် ဘက်ကင်ဟမ်နန်းတော်တွင် CBE ဘွဲ့ဖြင့် သူကောင်းပြုခြင်းခံရသည်။
ဗြိတိသျှ တေးရေးဆရာ၊ တေးဖွဲ့သူ၊ စာရေးဆရာများ အကယ်ဒမီအဖွဲ့မှ Ivor Novello Award ဆုလေးဆုရရှိခဲ့၍ ထိုအထဲတွင် တစ်သက်တာအောင်မြင်မှုဆုလည်းပါဝင်သည်။
တစ်ကိုယ်တော်အဆိုသမားတစ်ဦးအဖြစ် ကမ္ဘာအနှံ့ တေးသီချင်းအချပ်ရေ သန်း(၁၀၀)ကျော်ရောင်းချရမှုကြောင့် တေးသီချင်း/အခွေ ရောင်းအားအကောင်းဆုံးအနုပညာရှင်များအနက် တစ်ဦးလည်းဖြစ်သည်။
၁၉၉၈ ၌ အရက်၊ ဆေးစွဲရာမှ ပြန်လည်နလန်ထူလာသော ကလဲ့ပ်တန်သည် လမ်းဆုံဌာန (Crossroads Centre) ကို အန်းတီးဂွါကျွန်း (Antigua) တွင် တည်ထောင်ခဲ့၍ ဆေးသုံးသူအား ပြန်လည်ထူထောင်ရေးအတွက် ဆေးပညာပိုင်းဆိုင်ရာ ပံ့ပိုးမှုတစ်ခုဖြစ်သည်။
ထွက်ရှိပြီးသော တေးအယ်လ်ဘမ်များ တစ်ကိုယ်တော် စတူဒီယို အခွေများ ပူးတွဲခွေများ Riding with the King]] (B.B. King နှင့်အတူ) (2000) The Road to Escondido (J. J. Cale နှင့်အတူ) (2006) ကိုးကား ကဏ္ဍ:အင်္ဂလိပ် အမျိုးသား အဆိုတော်များ ကဏ္ဍ:အင်္ဂလိပ် အဆိုတော်များ ကဏ္ဍ:အင်္ဂလိပ် ဂီတပညာရှင်များ။
တိုင်ယာမြို့ သည် ရှေးခေတ်အချိန်ကတည်းက ယနေ့အထိ လူတို့ ဆက်တိုက်နေထိုင်ခဲ့သော မြို့များတွင် တစ်မြို့အပါအဝင်ဖြစ်သည်။
သို့သော်လည်း အလယ်ခေတ်က ရာစုနှစ် အချို့တွင် လူအနည်းငယ်သာ နေထိုင်ခဲ့သည်။
၎င်းသည် အစောဆုံး ဖိုနီးရှန်း မက်ထရိုပိုလစ် မြို့တော် တစ်ခုဖြစ်ပြီး ဒဏ္ဍာရီလာ ယူရိုပါ နတ်သမီး၊ သူမ၏ အစ်ကို ကက်ဒမတ်စ် နှင့် ဖီးနစ်တို့ မွေးဖွားရာဟု ဆိုကြပြီး ကာသေ့တိုင်းပြည်ကို တည်ထောင်သူ ဒီဒို (အယ်လစ်ဆာ) မွေးဖွားရာ နေရာလည်း ဖြစ်သည်။
မြို့တော်အတွင်း တိုင်ယာ ဟစ်ပိုဒရုန်း အပါအဝင် ရှေးခေတ်က နေရာ အမြောက်အမြား ရှိပြီး တစ်မြို့လုံးအား ယူနက်စကို၏ ကမ္ဘာ့အမွေအနှစ်နေရာ အဖြစ် ၁၉၈၄ ခုနှစ်တွင် သတ်မှတ်စာရင်းသွင်းခဲ့သည်။
သမိုင်းပညာရှင် အားနပ်စ် ရီနန်က "သင့်အနေနှင့် တိုင်ယာအား မြို့ပျက်ဟု ခေါ်နိုင်သလို အပျက်အစီးကြားမှ တည်ဆောက်ထားသောမြို့ဟုလည်း ခေါ်နိုင်သည်။
ယနေ့ခေတ်တွင် တိုင်ယာသည် လက်ဘနွန်နိုင်ငံတွင် ဘေရွတ်မြို့၊ ထရီပိုလီမြို့၊ အလေးမြို့နှင့် ဆီဒုံမြို့တို့ပြီးလျှင် ပဉ္စမမြောက် အကြီးဆုံးမြို့ဖြစ်သည်။
Tyre City, Lebanon၎င်းသည် တောင်ပိုင်းပြည်နယ် အတွင်းတွင် တိုင်ယာခရိုင်၏ မြို့တော်ဖြစ်သည်။
၂၀၁၆ ခုနှစ်တွင် တိုင်ယာမြို့ပြ ဒေသ၌ လူဦးရေ ခန့်မှန်းခြေအားဖြင့် ၂၀၀,၀၀၀ ဦး ရှိပြီး ဒုက္ခသည်များလည်း အပါအဝင် ဖြစ်သည်။
ကွီဗက်မြို့ဟောင်း သည် ကနေဒါနိုင်ငံ ကွီဗက်ပြည်နယ် ကွီဗက်စီးတီးတွင် တည်ရှိသော သမိုင်းဝင် ရပ်ကွက်တစ်ခု ဖြစ်သည်။
အထက်မြို့ (ပြင်သစ်: အော့တ်ဗေးလ်) နှင့် အောက်မြို့ (ပြင်သစ်: ဘတ်စ်ဘေးလ်) ဟူသော နေရာနှစ်ခု ပါဝင်ပြီး ယူနက်စကို မှ ကမ္ဘာ့အမွေအနှစ်နေရာ အဖြစ် သတ်မှတ်ထားသော နေရာ ဖြစ်သည်။
ကွီဗက်မြို့ဟောင်းသည် ဗြုစ်-ကွီဗက်-ကက်ပ်-ဘလန့်-ကောလင်း ပါလီမန် ရပ်ကွက်၏ တစိတ်တပိုင်းဖြစ်ပြီး လာ စိုက်-လီမွိုင်လို မြို့နယ် အတွင်းတွင် တည်ရှိသည်။
ထိုအရပ်အား အများအားဖြင့် မြို့ဟောင်း၊ ကွီဗက်မြို့ဟောင်း ဟု ခေါ်ဝေါ်လေ့ ရှိကြသည်။
တစ်ခါတစ်ရံတွင် လက်တင်ရပ်ကွက်ဟုလည်း ခေါ်လေ့ရှိသော်လည်း လက်တင်ရပ်ကွက်ဆိုသည်မှာ လာဗဲတက္ကသိုလ်၏ မူလနေရာ ဖြစ်ခဲ့သော ဆီမီနဲ ဒီ ကွီဗက် အရပ် ပတ်ဝန်းကျင်ကို ခေါ်ဆိုကြခြင်း ဖြစ်သည်။
မာနရေကန် အမျိုးသားဥယျာဉ် သည် ဇင်ဘာဘွေ မြောက်ပိုင်းရှိ ၂၁၉,၆၀၀ ဟက်တာ မျှရှိသော တောရိုင်းတိရစ္ဆာန် ထိန်းသိမ်းစောင့်ရှောက်ရေး ဧရိယာနှင့် အမျိုးသားဥယျာဉ် ဖြစ်သည်။
Mana Pools National Park, Sapi and Chewore Safari Areas, World Heritage Convention, UNESCO ၎င်းသည် ဇင်ဘာဘွေ ရှိ ဇမ်ဘီဇီမြစ် ၏အောက်ပိုင်းဒေသဖြစ်ပြီး မိုးရာသီ တိုင်းတွင် ရေလွှမ်းလွင်ပြင်များ သည် ကျယ်ပြန့်၍ လှပသော ရေကန်များ ဖြစ်လာသည်။
ရေကန်များ တဖြည်းဖြည်း ခန်းခြောက်၍ ရေနည်းလာသည်နှင့်အမျှ ဒေသသည် ကြီးမားသော တိရစ္ဆာန်အမြောက်အမြားကို ရေရှာဖွေရန် ဆွဲဆောင်သဖြင့် ၎င်းသည် အာဖရိက ၏ကျော်ကြားသော တောလိုက်တိရစ္ဆာန် ကြည့်ရှုသည့် ဒေသတစ်ခု ဖြစ်လာသည်။
အဆိုပါ ဥယျာဉ်သည် ဆာပီ တောလှည့်ဒေသ (၁၁၈,၀၀၀ ဟက်တာ) နှင့် ချီဝိုး တောလှည့်ဒေသ (၃၃၉,၀၀၀ ဟက်တာ) တို့နှင့်အတူ တွဲဖက်. (339,000 ဟက်တာ) ၍ ယူနက်စကို ၏ ကမ္ဘာ့အမွေအနှစ်နေရာ အဖြစ် ၁၉၈၄ ခုနှစ်တွင် တစ်ပေါင်းတည်း (စုစုပေါင်း ၆၇၆,၀၀၀ ဟက်တာ) သတ်မှတ်ခဲ့သည်။
Mana Pools National Park, Sapi and Chewore Safari Areas, World Heritage Convention, UNESCO အဆိုပါ မာနာရေကန်ဒေသ အား အပြည်ပြည်ဆိုင်ရာ အရေးပါသော ရမ်ဆာ စိုစွတ်မြေ အဖြစ် ၂၀၁၃ ခုနှစ် ဇန်နဝါရီ ၃ ရက်တွင် သတ်မှတ်ခဲ့သည်။
ကိုးကား ကဏ္ဍ:ဝီကီဒေတာရှိ ကိုဩဒိနိတ်များ ကဏ္ဍ:ဇင်ဘာဘွေနိုင်ငံရှိ ကမ္ဘာ့အမွေအနှစ်နေရာများ။
အစ်ဂွါဇူး အမျိုးသားဥယျာဉ် သည် အာဂျင်တီးနားနိုင်ငံ တွင် ရှိသော အမျိုးသားဥယျာဉ် တစ်ခု ဖြစ်ပြီး အာဂျင်တီးနား မက်ဆိုပိုတေးမီးယားဒေသ အတွင်းရှိ မစ်ဆီယိုးနေ့စ်ပြည်နယ် မြောက်ပိုင်း အစ်ဂွါဇူး ခရိုင်တွင် တည်ရှိသည်။
အကျယ်အဝန်းအားဖြင့် ၂၆၁ စတုရန်းမိုင် (၆၇၇ စတုရန်း ကီလိုမီတာ) မျှ ကျယ်ဝန်းသည်။
ဂျော့ မိုက်ကယ် () (မွေးဖွား : ၁၉၆၃-ဇွန်-၂၅ မှ ကွယ်လွန် : ၂၀၁၆-ဒီဇင်ဘာ-၂၅) သည် အင်္ဂလိပ်လူမျိုးအဆိုတော်၊ တေးရေးသူ၊ တေးသီချင်းထုတ်လုပ်သူ တစ်ဦးဖြစ်သည်။
Wham! အဖွဲ့၏ အဆိုတော် နှစ်ဦးအနက်တစ်ဦးဖြစ်ကာ ပရဟိတလုပ်ငန်းများကို လုပ်ကိုင်သူလည်းဖြစ်သည်။
နောက်ပိုင်း၌ တစ်ကိုယ်တော် သီဆိုသူအဖြစ်လှုပ်ရှားခဲ့သည်။
၎င်း၏ တေးအယ်လ်ဘမ်ရောင်းအား သန်း(၈၀)ကျော်ရှိခဲ့သဖြင့် တေးသီချင်း/အခွေရောင်းအား အကောင်းဆုံးသောအနုပညာရှင်များထဲတွင် ပါဝင်ခဲ့သည်။
ယူကေသီချင်းအကဲဖြတ်ဇယားတွင် အဆင့်တစ်ရသောသီချင်း (၇)ပုဒ်၊ ယူအက်စ် ဘီလ်ဘော့ဒ်ဇယားတွင် အဆင့်တစ်ရသောသီချင်း (၈)ပုဒ် စသည့် အောင်မြင်မှုများရှိခဲ့သည်။
၁၉၈၀-၉၀နှစ်များတွင် "မင်းထွက်...ထွက်ခွာမသွားခင် တို့ကိုနှိုးလှည့်ပါဦး (Wake Me Up Before You Go-Go)၊ နောက်ဆုံးခရစ်စမတ် (Last Christmas) စသည့် Wham! အဖွဲ့နှင့် သီချင်းများ၊ ပေါ့ဆတီးတိုးသံ (Careless Whisper)၊ ယုံကြည်မှု (Faith) စသော တစ်ကိုယ်တော်တေးသီချင်းများဖြင့် ကျယ်ကျယ်ပြန့်ပြန့် အောင်မြင်မှုရခဲ့သည်။
၁၉၈၁တွင် မိုက်ကယ်သည် နှစ်ယောက်တွဲ Wham! အဖွဲ့ကို အန်ဒရူး ရစ်ဂျ်လေနှင့် တည်ထောင်ခဲ့သည်။
ယင်းအဖွဲ့၏ ပထမဆုံး နှစ်ခွေဖြစ်သော ၁၉၈၃၌ ကောင်းလွန်းပါသော (Fantastic)၊ ၁၉၈၄၌ အောင်မြင်စေမယ် (Make It Big) စသည်တို့သည် ယူကေအခွေဇယားနှင့် ယူအက်စ် ဘီလ်ဘော့ဒ်သီချင်း (၂၀၀)တွင် အဆင့်(၁)ဖြင့်ရပ်တည်ခဲ့သည်။
မိုက်ကယ်၏ ပထမတစ်ကိုယ်တော်တေးဖြစ်သည့် "Careless Whisper" သည် ယူကေ၊ ယူအက်စ်အပါအဝင် နိုင်ငံ(၂၀)ကျော်၌ နံပါတ်တစ်ဖြစ်ခဲ့သည်။
George Michael The Official Charts Company. Retrieved 21 April 2011[ George Michael Album & Song Chart History] Billboard. Retrieved 21 April 2011 မိုက်ကယ်၏ ပထမဆုံးတေးအယ်လ်ဘမ် Faith ကို ၁၉၈၇တွင် ဖြန့်ချိ၍ ဘီလ်ဘော့ဒ်သီချင်း (၂၀၀)တွင် (၁၂)ပတ်ကျော် အဆင့်(၁)အနေအထားဖြင့်ရပ်တည်နိုင်ကာ ယူကေသီချင်းအကဲဖြတ်ဇယားတွင်လည်း ထိပ်ဆုံး၌တည်ရှိခဲ့သည်။
ထိုအခွေမှ သီချင်းလေးပုဒ်ဖြစ်သော ယုံကြည်မှု၊ ဖခင်လိုပုဂ္ဂိုလ်(Father Figure)၊ နောက်တစ်ခေါက်လောက် ကြိုးစားပါဦး (One More Try)၊ မျောက် (Monkey) တို့သည်လည်း ဘီလ်ဘော့ဒ် ရေပန်းစားသီချင်း (၁၀၀)တွင် အဆင့်တစ်ရခဲ့၏။
(၃၁)ကြိမ်မြောက် ဂရမ်မီဆုပေးပွဲတွင် Faith ကို တစ်နှစ်တာ အကောင်းဆုံးတေးအခွေ ဂရမ်မီဆု ရွေးချယ်ခဲ့သည်။
သုံးနှစ်အကြာ၌ အစွဲမရှိဘဲ နားထောင်ပါ အတွဲ(၁) (Listen Without Prejudice Vol. 1) ကို ထုတ်ဝေခဲ့သည်။
ထိုအခွေမှ အချိန်အတွက်ဆုတောင်းပါ (Praying for Time) သည် ဘီလ်ဘော့ဒ် ရေပန်းစားသီချင်း (၁၀၀)တွင် နံပါတ်တစ်ရခဲ့ပြန်သည်။
တို့အပေါ်မှာ နေမဝင်ပါစေနဲ့ (Don't Let the Sun Go Down on Me) သီချင်းကို အယ်လ်တန် ဂျွန် နှင့် တွဲဖက်၍ ၁၉၉၁တွင် သီဆိုခဲ့သည်။
အမေရိက၊ ဥရောပတွင် အဆင့်တစ်ရသော သီချင်းတစ်ပုဒ် ဖြစ်လာခဲ့သည်။
၁၉၉၈တွင် ဂေးတစ်ယောက်ဟု ပြောဆိုကြေညာခဲ့၍ LGBT အခွင့်အရေး တက်ကြွဆောင်ရွက်သူ၊ အေ့ဒ်စ်ရောဂါ ရန်ပုံငွေထောက်ပံ့သူတစ်ဦးလည်းဖြစ်သည်။
၁၉၉၀-၂၀၀၀နှစ်များအတွင်း မိုက်ကယ်၏ ပုဂ္ဂိုလ်ရေးဘဝနှင့် ဥပဒေဆိုင်ရာပြဿနာများသည် ခေါင်းကြီးသတင်းများဖြစ်လာ၍ ၁၉၉၈၌ အများပြည်သူရှေ့ ညစ်ညမ်းရိုင်းပြမှုဖြင့် အဖမ်းခံခဲ့ရသည်။
ယင်းနောက်တွင်လည်း ဆေးဝါးနှင့်ပတ်သက်သော ပြစ်မှုဖြင့် အကြိမ်များစွာ အဖမ်းခံခဲ့ရသည်။
၂၀၀၅-ဂျော့မိုက်ကယ်၏ မတူကွဲပြားပုံပြင်တစ်ပုဒ် (A Different Story) သတင်းရုပ်ရှင်သည် ပုဂ္ဂိုလ်ရေးဘဝ၊ လုပ်ငန်းဘဝ များကို ခြုံငုံဖော်ပြသော ရုပ်သံတစ်ခုဖြစ်သည်။
၁၉၉၁မှစ၍ ၎င်း၏ ပထမဖျော်ဖြေရေးခရီးစဉ် 25 Live သည် ၂၀၀၆-၀၇-၀၈ သုံးနှစ်ကြာ ခရီးစဉ်သုံးခုဖြစ်၏။
လေးနှစ်အကြာ ၂၀၁၂ တွင် ၎င်း၏ နောက်ဆုံးဖျော်ဖြေတင်ဆက်မှုကို လန်ဒန်မြို့ Earls Court ၌ ကျင်းပပြုလုပ်ခဲ့သည်။
၂၀၁၆ ဒီဇင်ဘာ ၂၅ ရက် ခပ်စောစောတွင် ၎င်း၏နေအိမ် အောက်စဖို့ဒ်ရှီးယား (Oxfordshire)၊ သိမ်းမြစ်နံဘေးရှိ Goring ရွာ၌ သေဆုံးနေသည်ကို တွေ့ရှိခဲ့ကြသည်။
အသက် (၅၃)နှစ်ဖြစ်ကာ သေမှုစုံစမ်းရေးသတင်းထုတ်ပြန်မှုတွင် သမားရိုးကျ သေဆုံးခဲ့သည်ဟုဖော်ပြသည်။
မိုက်ကယ်သည် ဂရမ်မီဆု နှစ်ကြိမ်၊ ဘရစ်ဆု သုံးကြိမ်၊ အမေရိကန်ဂီတဆု သုံးကြိမ်၊ MTV ရုပ်သံဂီတဆု (MTV Video Music Award) လေးကြိမ် နှင့် Ivor Novello ဆု ခြောက်ကြိမ်ရရှိခဲ့၏။
၂၀၀၄ ရေဒီယိုအကယ်ဒမီက မိုက်ကယ်ကို ၁၉၈၄-၂၀၀၄ အတွင်းဗြိတိသျှရေဒီယို၌ အသံလွှင့်ရမှုအများဆုံး အဆိုတော်အဖြစ် ကြေညာခဲ့သည်။
"George Michael dominates airwaves". BBC. Retrieved 17 February 2018 ဘီလ်ဘော့ဒ် (မဂ္ဂဇင်း)၏ သမိုင်းတစ်လျှောက် အကြီးကျယ်ဆုံး အဆိုတော် (၁၀၀)စာရင်း၌ အဆင့်(၄၀) ဟု မိုက်ကယ်ကို ၂၀၀၈၌ သတ်မှတ်ဖော်ပြခဲ့သည်။
ထွက်ရှိခဲ့သော တေးအယ်လ်ဘမ်များ စတူဒီယိုအခွေများမှာ Faith (1987) Listen Without Prejudice Vol. 1 (1990) Listen Without Prejudice Vol. 2 (1991, unreleased) The Trojan Souls (1993, unreleased) Older (1996) Songs from the Last Century (1999) Patience (2004) တိုက်ရိုက် ရိုက်ကူးထုတ်ဝေသော အခွေ Symphonica (2014) စိတ်ကြိုက်တေးများစုစည်းမှု အခွေ Ladies and Gentlemen’s (1997) TWENTY FIVE (2006) ကွယ်လွန်ပြီးမှ ထုတ်ဝေသောအခွေ Listen Without Prejudice/MTV Unplugged'' (2017) ကိုးကား ကဏ္ဍ:အင်္ဂလိပ် အမျိုးသား အဆိုတော်များ ကဏ္ဍ:အင်္ဂလိပ် အဆိုတော်များ။
ဆာ ရော့ဒရစ် ဒေးဗစ် စတျူးဝပ် (us အသံထွက်: စတူးဝပ်) () (မွေးဖွား : ၁၉၄၅-ဇန်နဝါရီ-၁၀) သည် ဗြိတိသျှလူမျိုး ရော့ခ်အဆိုတော် နှင့် တေးရေးသူတစ်ဦးဖြစ်သည်။
လန်ဒန်၌ မွေးဖွား ကြီးပြင်းလာခဲ့ပြီး စကော့ နှင့် အင်္ဂလိပ် မျိုးရိုးမှဆင်းသက်လာသည်။
စတူးဝပ်သည် ကမ္ဘာအနှံ့ တေးသီချင်းအချပ်ရေ သန်း(၁၂၀)ကျော်ရောင်းချရမှုကြောင့် တေးသီချင်း/အခွေ ရောင်းအားအကောင်းဆုံးအနုပညာရှင်များအနက် တစ်ဦးလည်းဖြစ်သည်။
၎င်း၏တေးသီချင်းခွေ (၁၀)ခွေသည် ယူကေ တေးအယ်လ်ဘမ် ဇယား၌ အဆင့်(၁)ရရှိခဲ့ကာ ယူကေ အောင်မြင်သောတေးသီချင်းများ ဇယား ၌ပါဝင်ခဲ့သော သီချင်းအပုဒ်ရေ (၆၂)ပုဒ်မှ (၃၁)ပုဒ်သည် ထိပ်တန်းသီချင်း (၁၀)၌ ပါခဲ့ပြီး ထိုအထဲက ခြောက်ပုဒ်မှာ အဆင့်(၁)ရရှိခဲ့လေသည်။
အမေရိကတွင်လည်း ၎င်း၏ သီချင်း (၁၆)ပုဒ်သည် ထိပ်တန်း(၁၀)ပုဒ်စာရင်းတွင် ပါရှိခဲ့ကာ လေးပုဒ်မှာ ဘီလ်ဘော့ဒ်ဇယား ရေပန်းစားသီချင်း (၁၀၀)တွင် ပါဝင်ခဲ့သည်။
၂၀၁၆ ဘုရင်မကြီး၏မွေးနေ့ဂုဏ်ပြုမှုပွဲတွင် စတူးဝပ်အား ဂီတနှင့် အလှူအတန်းများဆောင်ရွက်ခဲ့မှုကြောင့် သူကောင်းပြုခြင်းခံရသည်။
London Gazette|issue=61608 |supp=y|page=B2|date=11 June 2016 ၎င်း၏ထင်ရှားသော လည်ချောင်းသံ ရှတတဖြင့် စတူးဝပ်သည် ၁၉၆၀နှောင်းပိုင်းနှင့် ၁၉၇၀ အစောပိုင်း နှစ်များ၌ The Jeff Beck Group နှင့် Faces တီးဝိုင်းများနှင့် အတူ ထင်ပေါ်လာခဲ့သည်။
သို့သော် ၎င်း၏ ဂီတလုပ်ငန်းမှာ ၁၉၆၂မှ စတင်သည်ဟု ဆိုနိုင်သည်။
ထိုအချိန်တွင် စတူးဝပ်သည် ဘာဂျာ(တူရိယာ) တစ်လုံးဆွဲ၍ တီးမှုတ်ရင်း လမ်းသွားလမ်းလာများထံမှ ပိုက်ဆံတောင်းခံသည့် အလုပ်ကို လုပ်ကိုင်ခဲ့သည်။
၁၉၆၃ အောက်တိုဘာတွင် The Dimensions သို့ ဘာဂျာမှုတ်သူ၊ အချိန်ပိုင်းအဆိုတော်အဖြစ် ဝင်ရောက်လုပ်ကိုင်ခဲ့၏။
၁၉၆၄တွင် Long John Baldry နှင့် All Stars တီးဝိုင်သို့ ဝင်ရောက်ခဲ့သည်။
ဩဂုတ်လ၌ စတူးဝပ်သည် တစ်ကိုယ်တော်(သီဆိုသူ) စာချုပ်ကို ချုပ်ဆို၍ အောက်တိုဘာ၌ မင်္ဂလာနံနက်ခင်းပါ ကျောင်းသူလေးရေ (Good Morning Little Schoolgirl) ဆိုသည့် ပထမဆုံးသီချင်းကို ဖြန့်ချိခဲ့သည်။
အဖွဲ့လုပ်ငန်းနှင့်အတူတကွ တစ်ကိုယ်တော်လုပ်ငန်းကိုလည်း ဆက်လက်လုပ်ကိုင်ခဲ့ပြီး ၎င်း၏ ပထမဆုံးအခွေ မိုးကာအဟောင်းလေးက ယုံကြည်ကိုးစားလို့ရပါလိမ့်မယ် (An Old Raincoat Won't Ever Let You Down) သီချင်းကို၁၉၆၉ တွင်ဖြန့်ချိသည်။
၎င်း၏ အစောပိုင်းအခွေများတွင် ရော့ခ်၊ ဖို့ခ်ရော့ခ်၊ ဆိုးလ်ဂီတများ ပေါင်းစပ်ပါဝင်ခဲ့သည်။
၁၉၇၀ နောက်ဆုံးနှစ်များမှသည် ၁၉၉၀ နှစ်များဆီအထိ စတူးဝပ်၏ ဂီတဟန်သည် နယူးဝေ့ဗ်ပုံစံ၊ ဆော့ဖ်ရော့ခ်/middle-of-the-road ပုံစံအရည်အသွေးများ ပါရှိပြီး သက္ကရာဇ် (၂၀၀၀)နှစ်များတွင် ကြီးကျယ်သော အမေရိက သီချင်းစာအုပ် (Great American Songbook)ကို ဘာသာပြန်ထားသော အောင်မြင်သည့် တေးသီချင်းအယ်လ်ဘမ်များ ကို ထုတ်ဝေခဲ့သည်။
၁၉၉၄၌ စတူးဝပ်သည် သမိုင်းတွင် အကြီးမားဆုံးဖြစ်သည့် ပထမဆုံး အခမဲ့ ရော့ခ်ဂီတပွဲကြီးတစ်ခုကို ဆောင်ရွက်ခဲ့သည်။
ထိုပွဲကို ရီယို ဒီ ဂျီးနေးရိုးမြို့၌ ကျင်းပခဲ့၍ လူ (၃.၅)သန်းရှေ့တွင် ဖျော်ဖြေတင်ဆက်ခဲ့သည်။
၂၀၀၈ ဘီလ်ဘော့ဒ် (မဂ္ဂဇင်း)က ဘီလ်ဘော့၏ သမိုင်းတစ်လျှောက် လူကြိုက်အများဆုံး အဆိုတော် (၁၀၀)တွင် အဆင့်(၁၇)ဖြင့် သတ်မှတ်ခဲ့သည်။
ဂရမ်မီ နှင့် ဘရစ် ဆုရှင်တစ်ဦးဖြစ်ကာ Q မဂ္ဂဇင်း၏ ထိပ်တန်းအဆိုတော် (၁၀၀)တွင် အဆင့်(၃၃)အဖြစ်လည်းကောင်း ရိုးလင်းစတုန်း မဂ္ဂဇင်း၏ အကြီးကျယ်ဆုံးသောဆိုတော် (၁၀၀)တွင် အဆင့် (၅၉) အဖြစ်လည်းကောင်း မဲပေးရွေးချယ်ခံရသည်။
တစ်ကိုယ်တော် အနုပညာရှင်အဖြစ် ၁၉၉၄၌ ရော့ခ်အန်ရိုးလ်ဂုဏ်ပြုချီးမြှောက်မှု (Rock and Roll Hall of Fame)၊ ၂၀၀၆တွင် ယူကေဂီတ ဂုဏ်ပြုချီးမြှောက်မှု (UK Music Hall of Fame) စသည့် ဂုဏ်ပြုမှုများရရှိခဲ့သည်။
၂၀၁၂ တွင် အမေရိက ရော့ခ်အန်ရိုးလ်ဂုဏ်ပြုချီးမြှောက်မှု (Rock and Roll Hall of Fame) သို့ ဒုတိယအကြိမ် Faces တီးဝိုင်းအဖွဲ့ဝင်အနေဖြင့် ထပ်မံချီးမြင့်ခြင်းခံခဲ့ရသည်။
ကိုးကား ကဏ္ဍ:အင်္ဂလိပ် အမျိုးသား အဆိုတော်များ ကဏ္ဍ:အင်္ဂလိပ် အဆိုတော်များ။
ပြည်ထောင်စုမြန်မာနိုင်ငံအမျိုးသားညီညွတ်ရေးတပ်ပေါင်းစု(ပမညတ)၊ ပါလီမန်အမတ်တစ်ဦးဖြစ်သော ဦးမောင်ကို အား၁၉၂၃ခုနှစ်မြင်းခြံခရိုင်၊ မြင်းခြံမြို့တွင်ကျောင်းဆရာကြီးဦးမှီ၊ မိခင်ဒေါ်သင်တို့ကဖွားမြင်ခဲ့သည်။
ဖခင်ဖြစ်သူဦးမှီ မှာဗန့်ကျီတိုက်နယ်မြို့ဝန်၊ တိုက်သူကြီးရိုးဖြစ်သည်။
ဗန့်ကျီဝန်ဦးထောင်ဘို၊ ဗန့်ကျီတိုက်သူကြီးဦးရောက်တို့မှာ၎င်း၏ဘေးဘီများဖြစ်သည်။
မိခင်ဖြစ်သူဒေါ်သင်မှာအမရပူရမြို့သူဖြစ်ပြီးဘိုးတော်ဘုရား(ဗဒုံမင်း)၏အမှု့ထမ်းစစ်ကဲဦးစုနှင်ဦးယုညီအစ်ကိုနှစ်ဦး၏မျိုးဆက်ဖြစ်သည်။
မြန်မာသက္ကရာဇ်၁၁၄၆ခုနှစ်ဘိုးတော်ဘုရားကရခိုင်ဓညဝတီပြည်သို့သိမ်းပိုက်အောင်မြင်ရာ၌၎င်းစစ်ကဲညီအစ်ကိုနှစ်ဦးလည်းပါဝင်ခဲ့သည်။
ထိုစစ်ကဲညီအစ်ကိုရခိုင်ပြည်သို့ရောက်ရှိခိုက်ရခိုင်သူနှစ်ဦးနှင့်စုံဖက်ပြီးအမရပူရနေပြည်တော်သို့ပြန်လည်အခြေချနေထိုင်ခဲ့သည်။
အမရပူရနန်းတွင်းနှင့်ရတနာပုံနေပြည်တော် အထိ အမှု့ထမ်းခဲ့ကြသည်။
မန္တလေးမြို့၊ ရွေကျေးမြင်ဘုရား ဝန်းကျင်တွင်ထိုစစ်ကဲညီအစ်ကို၏မျိုး ဆက်များကို နေရာချ ထားပေးခဲ့သည်။
ထိုမျိုးဆက်များမှ ဦးမောင်ကို၏ မိခင်ဖြစ်သူဒေါ်သင်ကိုမွေးဖွားခြင်းဖြစ်သည်။
ဦးမောင်ကိုတွင်မွေးချင်းငါးယောက်ရှိပြီးဒေါ်ကြည်ကြည်၊ ဒေါ်ပုပု၊ ဒေါ်လှလှ၊ ဦးမောင်ကို(ပမညတ)၊ ဒေါ်သောင်းသောင်းတို့ဖြစ်ကြသည်။
မြင်းခြံမြို့၊ အမေရိကန်သာသနာပြုကျောင်း (အေဘီအမ်)တွင် အလယ်တန်းပညာ သင်ကြားပြီး အထက်တန်းပညာကို တန်းမြင့်ကျောင်း(ယခုအထက-၁) တွင်သင်ကြားခဲ့သည်။
မန္တလေး၊ ဥပစာကောလိပ်မှ သိပ္ပံ(ဓာတုဗေဒ) အောင်မြင်သည်။
ဦးမောင်ကို ၏သူငယ်ချင်းများထဲမှ ထင်ရှားသူများမှာ ကာနယ်ချစ်ကောင်း(ဗမာ ပြည်ကွန်မြူနစ်ပါတီ)နှင့်ဦးအုန်း(သဘာဝပတ်ဝန်းကျင်ပညာရှင်)တို့ဖြစ်ကြသည်။
နိုင်ငံရေးလှုပ်ရှားမှု အေဘီအမ်ကျောင်းဆရာဖြစ်သူဖခင်၏ညွန်ပြမှု့ဖြင့်ကျောင်းသားဘဝကတည်းက လက်ဝဲနိုင်ငံရေးစာပေ များလေ့လာခဲ့ပြီးမြင်းခြံမြို့ကျောင်းသားလှုပ်ရှားမှု့များတွင်ပါဝင်ခဲ့သည်။